Vaani Pushpa 135 Views century , Rongsen Jonathan , waste
Rongsen Jonathan
కోహిమా: ఒక క్రికెట్‌ మ్యాచ్‌లో ఆటగాడు సెంచరీ సాధిస్తే ఆ సంతోషమే వేరు. సెంచరీ చేసినా తన జట్టు ఓటమి పాలైతే ఆ బాధ కూడా ఎక్కువగానే ఉంటుంది. మరి సెంచరీ వర్షార్పణం అయితే ఆవేదన మాత్రమే మిగులుతుంది. ఇప్పుడు అదే ఆవేదనతో రగిలిపోతున్నాడు. నాగాలాండ్‌ కెప్టెన్‌ రోంగ్‌సేన్‌ జోనాథన్‌. విజ§్‌ు హజారే ట్రోఫీలో భాగంగా రౌండ్‌-1లో మణిపూర్‌ జట్టుతో సెప్టెంబర్‌ 24వ తేదీన జరిగిన తొలి మ్యాచ్‌లో జోనాథన్‌ శతకం సాధించాడు. ఇది లిస్ట్‌-ఎ క్రికెట్‌లో జోనాథన్‌కు తొలిసెంచరీ. అయితే కుండపోతగా కురిసిన వర్షం కారణంగా ఆ మ్యాచ్‌కు రద్దయ్యింది. నాగాలాండ్‌ 50 ఓవర్లలో ఏడు వికెట్ల నష్టానికి 205 పరుగుల చేయగా, అనంతరం బ్యాటింగ్‌కు దిగిన మణిపూర్‌ 8.4ఓవర్లలో రెండు వికెట్ల నష్టానికి 44 పరుగుల వద్ద ఉండగా భారీ వర్షం కురిసింది. దాంతో మ్యాచ్‌ను కొనసాగించడం సాధ్యం కాలేదు. అదే సమయంలో ఆ మ్యాచ్‌తో పాటు వర్షం కారణంగా రద్దయిన మ్యాచ్‌లను భారత క్రికెట్‌ కంట్రోల్‌ బోర్డు రీ షెడ్యూల్‌ చేసింది. ఈ క్రమంలోనే తన సెంచరీ లెక్కల్లోకి రాకపోవడంతో జోనాథన్‌ తీవ్రంగా మధనపడుతున్నారు. ఇది నన్ను తీవ్రంగా వేధిస్తుంది. నా మనసుకు గాయం చేసింది. నా సెంచరీని దోచుకున్నారంటూ ఉద్వేగభరితమయ్యాడు. దాదాపు 60 శాతం మ్యాచ్‌ పూర్తయిన తరుణంలో మ్యాచ్‌ను రీ షెడ్యూల్‌ ఎలా చేస్తారు.
తాజా క్రీడా వార్తల కోసం క్లిక్‌ చేయండి.. https://www.vaartha.com/news/sports/